
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 301
                                                            din 24 noiembrie 2022
privind prelungirea unor contracte de închiriere, încheiate cu persoane fizice, pentru suprafețele cu destinația de locuință, situate în Sighișoara, str. Clujului, nr. 2A și str. Ilarie Chendi, nr. 29A   
                 Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 35.808/10.11.2022 și la Consiliul Local Sighișoara cu nr. 36.840/17.11.2022, de referatul de aprobare, înregistrat cu nr. 35.812/10.11.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că se impune prelungirea unor contracte de închiriere, încheiate cu persoane fizice, având ca obiect spaţii, cu destinația de locuinţă, al căror termen va expira la data de 31.12.2022;

            Având în vedere cererile privind prelungirea unor contracte de închiriere, având ca obiect spații cu destinația de locuință, încheiate cu persoane fizice, pentru aceste suprafețe cu destinația de locuință, al căror termen va expira la data de 31.12.2022, formulate de persoane fizice - titularii acestora, sens în care se impune prelungirea contractelor de închiriere amintite;

Având în vedere clauza din contractele de închiriere, al căror termen va expira la data de 31.12.2022, precum și posibilitatea ca la expirarea termenului, proprietarul/administratorul să poată prelungi contractele, respectiv clauza potrivit căreia preţul închirierii va fi calculat în conformitate cu prevederile legale în vigoare potrivit fișei de calcul care face parte integrantă din contracte;

Având în vedere că prin prelungirea contractelor de închiriere se aduc venituri suplimentare la bugetul local;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea şi închirierea acestora în Municipiul Sighişoara, aprobat prin Hotărârea Consiliului Local Sighişoara nr. 20/27.02.2017;  

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare; 
Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare;

Având în vedere prevederile art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

            Având în vedere prevederile Ordonanței de Urgență a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 35.809/10.11.2022, prin care se propune prelungirea unor contracte de închiriere, încheiate cu persoane fizice, pentru suprafețele cu destinația de locuință, situate în Sighișoara, str. Clujului, nr. 2A și str. Ilarie Chendi, nr. 29A;
Având în vedere avizele favorabile ale tuturor comisiilor pe domenii de specialitate;       
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q” și alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:

           Art. 1. (1) Se aprobă prelungirea contractului de închiriere nr. 180/03.04.2008, așa cum a fost modificat și completat prin actele adiționale nr. 1/28.12.2012 și nr. 2/29.12.2017 și totodată se actualizează datele din cuprinsul acestuia, având ca obiect imobilul cu destinația de locuință situat în Sighișoara, str. Clujului, nr. 2A, ap. 2, încheiat cu doamna Levai Margareta, al cărui termen va expira la data de 31.12.2022.

            (2) Chiria este cea stabilită prin contractul de închiriere, calculată în conformitate cu prevederile legale în vigoare, potrivit fișei de calcul care face parte integrantă din contract.

            (3) Perioada pentru care se aprobă prelungirea contractului de închiriere este de 5 (cinci) ani.           

            (4) Dată fiind situația din cartea funciară nr. 60072-C1-U2 Sighișoara, cu referire la apartamentul nr. 2, situat în Sighișoara, str. Clujului, nr. 2A, care face obiectul contractului de închiriere nr. 180/03.04.2008, așa cum a fost modificat și completat prin actele adiționale nr. 1/28.12.2012 și nr. 2/29.12.2017, se impune actualizarea datelor din cuprinsul acestuia, sens în care, se aprobă modificarea art. 1 din Cap. 1 Obiectul contractului, din acest contract, care va avea următorul conținut:

         “Art. 1 Primul, în calitate de proprietar închiriază, iar al doilea, în calitate de locatar, ia cu chirie locuința din Sighișoara, str. Clujului, nr. 2A, ap. 2, județul Mureș, înscrisă în CF 60072-C1-U2, număr top f. nr. top/C1/II, compusă din 1 (una) cameră și dependințe cu suprafață utilă de 11,61 mp.; cota parte părți comune pe apartament 7,25 mp.; cota parte teren pe apartament 38 mp.” 

            (5) Prelungirea, respectiv modificarea contractului de închiriere se vor face prin act adiţional.   

            Art. 2. (1) Se aprobă prelungirea contractului de închiriere nr. 1131/20.12.2004, așa cum a fost modificat și completat prin actele adiționale nr. 1/30.12.2009, nr. 2/30.12.2010, nr. 3/30.12.2011, nr. 4/01.02.2013 și nr. 5/29.12.2017 și totodată se actualizează datele din cuprinsul acestuia, în urma documentației de dezmembrare, în sensul că, imobilul închiriat, se află situat pe str. Ilarie Chendi, nr. 29A, înscris în CF nr. 54316 - C1, (nr. C.F vechi 11373), nr. topo 555/3/4, având ca obiect imobilul cu destinația de locuință situat în Sighișoara, str. Ilarie Chendi, nr. 29A, încheiat cu doamna Tamași Marta, al cărui termen va expira la data de 31.12.2022.

            (2) Chiria este cea stabilită prin contractul de închiriere, calculată în conformitate cu prevederile legale în vigoare, potrivit fișei de calcul care face parte integrantă din contract.

            (3) Perioada pentru care se aprobă prelungirea contractului de închiriere este de 5 (cinci) ani.

            (4) Prelungirea, respectiv modificarea contractului de închiriere se vor face prin act adiţional.   

            Art. 3. (1) Se aprobă prelungirea contractului de închiriere nr. 1/26.02.2021, având ca obiect imobilul cu destinația de locuință, situat în Municipiul Sighișoara, str. Ilarie Chendi, nr. 29A, ap. 1 încheiat cu doamna Ivan Florența, al cărui termen va expira la data de 31.12.2022.

            (2) Chiria este cea stabilită prin contractul de închiriere, calculată în conformitate cu prevederile legale în vigoare, potrivit fișei de calcul care face parte integrantă din contract.
            (3) Perioada pentru care se aprobă prelungirea contractului de închiriere este de 5 (cinci) ani.

            (4) Prelungirea contractului de închiriere se va face prin act adiţional.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara. 

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu       
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  4 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. doamna Levai Margareta;

  1 ex. doamna Tamași Marta;

  1 ex. doamna Ivan Florența.

16 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 301/24.11.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


